Document ID: 32007R1134

NEUVOSTON ASETUS (EY) N:o 1134/2007,
annettu 10 päivänä heinäkuuta 2007,
asetuksen (EY) N:o 2866/98 muuttamisesta Maltaa koskevan euron muuntokurssin osalta
EUROOPAN UNIONIN NEUVOSTO, joka
ottaa huomioon Euroopan yhteisön perustamissopimuksen ja erityisesti sen 123 artiklan 5 kohdan,
ottaa huomioon komission ehdotuksen,
ottaa huomioon Euroopan keskuspankin lausunnon (1),
sekä katsoo seuraavaa:
(1)
Euron ja euron käyttöön ottavien jäsenvaltioiden valuuttojen välisistä muuntokursseista 31 päivänä joulukuuta 1998 annetussa neuvoston asetuksessa (EY) N:o 2866/98 (2) vahvistetaan muuntokurssit 1 päivästä tammikuuta 1999 alkaen.
(2)
Vuoden 2003 liittymisasiakirjan 4 artiklan mukaan Malta on jäsenvaltio, johon sovelletaan perustamissopimuksen 122 artiklassa määriteltyä poikkeusta.
(3)
Perustamissopimuksen 122 artiklan 2 kohdan mukaisesti yhtenäisvaluutan käyttöönottamisesta Maltassa 1 päivänä tammikuuta 200810 päivänä heinäkuuta 2007 tehdyn neuvoston päätöksen 2007/504/EY (3) mukaan Malta täyttää yhtenäisvaluutan käyttöönottamiseksi vaadittavat edellytykset ja Maltaa koskeva poikkeus kumotaan 1 päivästä tammikuuta 2008 alkaen.
(4)
Euron käyttöönotto Maltassa edellyttää euron ja liiran välisen muuntokurssin vahvistamista. Muuntokurssiksi olisi vahvistettava 0,4293 Maltan liiraa 1 euroa kohden, mikä vastaa liiran tämänhetkistä keskuskurssia valuuttakurssimekanismissa (ERM II).
(5)
Näin ollen asetusta (EY) N:o 2866/98 olisi muutettava,
ON ANTANUT TÄMÄN ASETUKSEN:
1 artikla
Lisätään asetuksen (EY) N:o 2866/98 1 artiklaan Luxemburgin frangiin ja Alankomaiden guldeniin sovellettavien muuntokurssien väliin seuraava:
”= 0,429300 Maltan liiraa”.
2 artikla
Tämä asetus tulee voimaan 1 päivänä tammikuuta 2008.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 10 päivänä heinäkuuta 2007.

Labels: 2
18